คือมีเพศสัมพันธ์หลังมีประจำเดือน6วันค่ะ แต่ไม่ได้ใส่ถุงหลังจากนั้นประมาณ4-5ชั่วโมงก็ได้กินยาคุมฉุกเฉินไป คือมีโอกาสจะท้องมั้ยอ่ะค่ะ
สวัสดีค่ะ jinni,หากได้มีเพศสัมพันธ์ในวันที่ 6 นับจากวันแรกที่มีประจำเดือนมา จะถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงไม่จำเป็นต้องทานยาคุมฉุกเฉินก็ได้แต่หากมีเพศสัมพันธ์หลังประจำเดือนหมดไปแล้ว 6 วัน โอกาสที่จะตั้งครรภ์อาจมีได้ ทั้งนี้ หากได้ทานยาคุมฉุกเฉินไปภายใน 4-5 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง ต้องทานเม็ดที่ 2 หลังจากทานเม็ดแรกไปแล้วภายในไม่เกิน 12 ชั่วโมงด้วยค่ะ